CELEX: C2006/249/07
Language: el
Date: 2006-10-14 00:00:00
Title: Υπόθεση C-329/06: Αίτηση για την έκδοση προδικαστικής αποφάσεως, την οποία υπέβαλε το Verwaltungsgericht Sigmaringen (Γερμανία) στις 28 Ιουλίου 2006 — Arthur Wiedemann κατά Land Baden-Württemberg

14.10.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 249/3
            
         Αίτηση για την έκδοση προδικαστικής αποφάσεως, την οποία υπέβαλε το Verwaltungsgericht Sigmaringen (Γερμανία) στις 28 Ιουλίου 2006 — Arthur Wiedemann κατά Land Baden-Württemberg
   (Υπόθεση C-329/06)
   (2006/C 249/07)
   Γλώσσα διαδικασίας: η γερμανική
   Αιτούν δικαστήριο
   Verwaltungsgericht Sigmaringen (Γερμανία).
   Διάδικοι στην υπόθεση της κύριας δίκης
   
      Προσφεύγων: Arthur Wiedemann.
   
      Καθού: Land Baden-Württemberg.
   Προδικαστικά ερωτήματα
   
               1)
            
            
               Έχουν τα άρθρα 1, παράγραφος 2, και 8, παράγραφοι 2 και 4, της οδηγίας 91/439/ΕΟΚ (1) την έννοια ότι η λόγω ελλείψεως ικανότητας οδηγήσεως στο κράτος κατοικίας επελθούσα διοικητικώς αφαίρεση της άδειας οδηγήσεως δεν εμποδίζει τη χορήγηση άδειας οδηγήσεως από άλλο κράτος μέλος και ότι το κράτος κατοικίας πρέπει κατ' αρχήν να αναγνωρίζει ακόμη και αυτή την άδεια οδηγήσεως;
            
         
               2)
            
            
               Έχουν τα άρθρα 1, παράγραφος 2, 7, παράγραφος 1, περίπτωση α, σε συνδυασμό με το παράρτημα III, 8, παράγραφοι 2 και 4, της οδηγίας 91/439/ΕΟΚ την έννοια ότι το κράτος κατοικίας δεν έχει καμία υποχρέωση να αναγνωρίζει άδεια οδηγήσεως, την οποία ο κάτοχος, κατόπιν αφαιρέσεως της άδειάς του οδηγήσεως στο κράτος κατοικίας, είτε απέκτησε δολίως, παραπλανώντας εσκεμμένως την αρμόδια για άδειες οδηγήσεως αρχή του κράτους χορηγήσεως και χωρίς να έχει αποδείξει την ανάκτηση της ικανότητας οδηγήσεως, είτε έλαβε χάρη σε συμπαιγνία με συνεργάτες της διοικητικής αρχής του κράτους χορηγήσεως;
            
         
               3)
            
            
               Έχουν τα άρθρα 1, παράγραφος 2, 8, παράγραφοι 2 και 4, της οδηγίας 91/439/ΕΟΚ την έννοια ότι το κράτος κατοικίας μπορεί, μετά την αφαίρεση της άδειας οδηγήσεως από διοικητική αρχή του, να αναστέλλει προσωρινώς την αναγνώριση εκδοθείσας από άλλο κράτος μέλος άδειας οδηγήσεως ή να απαγορεύει προσωρινώς τη χρήση της ενόσω το κράτος χορηγήσεως εξετάζει αν θα αφαιρέσει την κατά καταστρατήγηση νόμου ληφθείσα άδεια οδηγήσεως;
            
         
      (1)  EE L 237, σ. 1.